Metrobeamptes vas oor omkoperyArgieffoto Vier lede van die Johannesburgse metropolisie is in hegtenis geneem nadat hulle glo omkoopgeld van R5 000 geëis het om ŉ dossier te laat “verdwyn”. “Die vier ondersoekbeamptes is Maandag in hegtenis geneem om van die dossier ontslae te raak oor misdade wat die man beweer nie eers bestaan nie,” het Wayne Minnaar, woordvoerder van die JMPD, gesê. “Lede van die misdaadbekampingseenheid en die Valke het die vier beamptes omstreeks 17:30 in Ennerdale in hegtenis geneem op aanklag van omkopery en korrupsie.” Die verdagtes sal na verwagting binnekort in die Protea-landdroshof verskyn.